Pauline Tan

Pauline Tan Li Shin (simplified Chinese: 陈俐杏; pinyin: Chén Lìxìng; lahir 11 Februari 1991) merupakan seorang pelakon, pengacara, model dan bekas ratu cantik Malaysia. Beliau merupakan naib juara Miss Universe Malaysia 2015.

Kerjaya

Kerjaya awal
Pada tahun 2011, semasa menuntut di Taiwan, Tan telah mengambil bahagian dalam Miss Astro Chinese International semasa cuti musim panas tetapi tersingkir. Kemudian pada musim cuti musim panas di universiti tahun ketiga, Tan mula mendapati bahawa beliau mempunyai minat yang besar dalam industri media, tetapi seorang pelajar Kesusasteraan Bahasa Inggeris dan tiada kaitan dengan media.

Apabila mengetahui ntv7 sedang mencari pengacara untuk rancangan Mandarin Battle Star, Pauline tidak berganjak dan mencuba nasib, bagaimanapun beliau tidak disenaraipendekkan. Tuah memihak kepadanya apabila ditawarkan membintangi drama pertamanya, After Class yang bersiaran di ntv7. Beliau mula dikenali umum pada 2014 selepas membintangi drama Sweet Delicacy terbitan ntv7.

Miss Universe Malaysia 2015
Tan terpilih sebagai salah seorang dari 17 peserta yang bertanding di Miss Universe Malaysia 2015 dan beliau dinobatkan sebagai naib juara, di belakang Vanessa Tevi Kumares yang bergelar juara. Sepanjang penglibatannya dalam Miss Universe Malaysia 2015, beliau pernah mengikuti latihan intensif selama empat bulan.

Peranan lain
Pauline juga pernah dilantik sebagai duta DFKL 2018 bersama pelakon Syazuwan Hassan. Beliau juga menceburi lakonan dalam industri hiburan tempatan Cina dan Melayu. Pauline juga hos rancangan bual bicara berbahasa Cina iaitu Living Delight yang disiarkan secara langsung di 8TV dan ulang tayang di ntv7.

Kehidupan peribadi
Tan mengakui akan kelemahannya berbahasa Melayu dalam temuramah bersama mSTAR Online: "Saya mahu mencuba nasib di pasaran Melayu pula, jadi perlu fasih dan banyak yang perlu saya pelajari lagi. Sebelum ini saya belajar di Taiwan dan Korea menyebabkan saya sudah lebih lapan tahun tidak berbahasa Melayu."

Filemografi

Filem

Televisyen

Telefilem

Anugerah dan pencalonan

Rujukan

Pautan luar
 
 
 

Kelahiran 1991
Orang hidup
Orang Malaysia berketurunan Cina
Kristian Malaysia
Orang dari Selangor
Pelakon wanita Malaysia
Pelakon wanita Malaysia abad ke-21
Pelakon televisyen Malaysia
Peragawati Malaysia